连句多暇赠陆三山人
唐·耿湋

一生为墨客，几世作茶仙。喜是攀阑者，惭非负鼎贤。禁门闻曙漏，顾渚入晨烟。拜井孤城里，携笼万壑前。闲喧悲异趣，语默取同年。历落惊相偶，衰羸猥见怜。诗书闻讲诵，文雅接兰荃。未敢重芳席，焉能弄綵笺。黑池流研水，径石涩苔钱。何事亲香案，无端狎钓船。野中求逸礼，江上访遗编。莫发搜歌意，予心或不然。